Oficialusis leidinys L 149 , 29/06/1968 p. 0046 - 0047

specialusis leidimas suomių kalba: skyrius 3 tomas 2 p. 0074

specialusis leidimas danų kalba: serija I skyrius 1968(I) p. 0189

specialusis leidimas švedų kalba: skyrius 3 tomas 2 p. 0074

specialusis leidimas anglų kalba: serija I skyrius 1968(I) p. 0197

specialusis leidimas graikų k.: skyrius 03 tomas 3 p. 0093

specialusis leidimas ispanų kalba: skyrius 03 tomas 2 p. 0168

specialusis leidimas portugalų kalba skyrius 03 tomas 2 p. 0168



Komisijos reglamentas (EEB) Nr. 821/68 1968 m. birželio 28 d. dėl lukštentų grūdų ir perlinių kruopų apibrėžimo, taikytino skiriant eksporto grąžinamąsias išmokas EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1967 m. birželio 13 d. Tarybos reglamentą Nr. 120/67/EEB dėl bendro javų rinkos organizavimo [1], ypač į jo 16 straipsnio 4 dalį, kadangi eksporto grąžinamoji išmoka turėtų būti skiriama atsižvelgiant į produkto, perdirbto iš grūdų, kurie atitinka jos skyrimo sąlygas, kokybę, siekiant užtikrinti, kad valstybinės lėšos nebūtų skiriamos prastos kokybės prekių eksportui; kadangi dėl to būtina nustatyti tikslų apibrėžimą, taikomą kiekvienoje valstybėje narėje javų grūdams, apibrėžiamų skiriant grąžinamąsias išmokas, kaip "lukštenti grūdai" ir "perlinės kruopos"; kadangi šiame reglamente nustatytos priemonės atitinka Javų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Eksporto grąžinamosios išmokos skiriamos perlinėms kruopoms ir lukštentiems grūdams, atitinkantiems šio reglamento priede nustatytas charakteristikas. 2 straipsnis Šis reglamentas įsigalioja 1968 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1968 m. birželio 28 d. Komisijos vardu Pirmininkas Jean Rey [1] OL 117, 1967 6 13, p. 2269/67. -------------------------------------------------- PRIEDAS "LUKŠTENTŲ GRŪDŲ" (BE LUKŠTO ARBA LUOBELĖS) IR "PERLINIŲ KRUOPŲ" APIBRĖŽIMAI A. "Lukštenti grūdai" apima grūdus be lukšto ir luobelės: 1. Grūdai be lukšto: javų grūdai be apyvaisio arba javų grūdai be pažiedės (žr. muitų tarifų 10.03 pozicijos: grūdai paaiškinamąsias pastabas), kuriems buvo pašalintos pažiedės su apyvaisio sujungimu (pavyzdžiui, akuotuotieji miežiai) arba grūdai, kurių pažiedės taip prigludusios, kad jų negalima atskirti kūlimo ir kt. būdu (pavyzdžiui, avižos). 2. Grūdai be luobelės: grūdai (miežiai be pažiedžių), kuriems buvo pašalinta didžioji dalis apyvaisio ir apvalkalo (sėklos luobelės). B. "Perlinės kruopos" – tai: a) grūdai, kurie atitinka šį apibrėžimą: perlinės grūdų kruopos, daugiausia miežiai, kuriems pašalintas visas apvalkalas, apyvaisis, gemalas ir didžioji dalis išorinio sluoksnio ir aleuroninio sluoksnio, ir kurie yra vienodo dydžio ir apvalios formos; b) kurie taip pat atitinka šiuos reikalavimus: 1. kuriems pagal apibrėžimą buvo pašalintas apvalkalas, lukštas ir luobelė; 2. grūdų dydis: a) 75 % grūdų masės neturi viršyti 20 % vidutinės vertės; b) 94 % grūdų masės, sumuojant didėjančia tvarka nuo 3 iki 97 %, neturi viršyti 30 % vidutinės vertės; c) 100 % grūdų masės neturi viršyti 50 % vidutinės vertės. Grūdų dydžiui nustatyti naudojami sietai apvaliomis akutėmis. dm : vidutinė vertė, užregistruota sijojimo pro sietą rezultatų skiltyje tuo metu, kai 50 % produkto masės išsisijoja pro sietą. Sijojimas pro sietą Priemonės: - sietų apvaliomis akutėmis komplektas (200 mm skersmuo; nuo 4,0 iki 1,0 mm skersmens akutės su 0,25 mm tarpeliais), - sijojimo prietaisas – sijoti reikėtų rankomis; pagalbinės sijojimo priemonės (guminiai kubeliai, kurių šonas 20 mm ilgio), - svarstyklės. Metodas: Miežiai paprastai sijojami per šešis skirtingus sietus. Sietų komplektas yra sujungtas viršuje ir apačioje. Sietas, kurio akutės didžiausios, tvirtinamas viršuje; po sijojimo viršutinis ir apatinis sietai turėtų likti tušti. Ne trumpiau kaip penkias minutes du pasverti nuo 50 iki 100 gramų svorio perlinių miežių bandiniai sijojami rankomis, naudojant guminius kubelius. Visas sietų komplektas imamas į ranką ir judinamas, stengiantis išlaikyti horizontalioje padėtyje, krestelint 120 kartų per minutę; kiekvieno krestelėjimo metu turi išsisijoti apie 70 mm. Kas minutę, pakračius sietą pirmyn atgal, jis tris kartus apsukamas ratu. Sijojimo atliekos pasveriamos artimiausių 0,1 g tikslumu, nustatant išsijoto produkto kiekį procentais, kurį pasvėrus iki artimiausio sveikojo skaičiaus apskaičiuojamas vidurkis. Sijotų likucių procentinių dalių vidurkis turetų būti sudedamas nuosekliai, pradedant likucio ant tuščio sieto su didžiausiomis akutėmis 0 % verte. Sudedamos procentinės dalys є ( %) ir atitinkamų sietų akučių dydis pateikiamas grafike, nubraižytame milimetriniame popieriuje, ordinatėje atidedant є ( %) vertes, o abscisėje – akučių skersmenį mm. Medianinė vertė (dm) – šimtosiomis mm dalimis išreikštas akučių plotis, atitinkantis є ( %) = 50, randama grafike, gautame taškus sujungiant tiesėmis. --------------------------------------------------